צו היבוא והיצוא (פיקוח על ייצוא בתחום הכימי, הביולוגי והגרעיני)

{{ח:התחלה}}
{{ח:כותרת|צו היבוא והיצוא (פיקוח על ייצוא בתחום הכימי, הביולוגי והגרעיני), התשס״ד–2004}}

{{ח:פתיח-התחלה}}
{{ח:תיבה|ק״ת תשס״ד, 387|צו היבוא והיצוא (פיקוח על ייצוא בתחום הכימי, הביולוגי והגרעיני)|https://olaw.org.il/takanot/takanot-6306.pdf}}; {{ח:תיבה|תשס״ח, 602|תיקון|https://olaw.org.il/takanot/takanot-6653.pdf}}; {{ח:תיבה|תשפ״א, 1541|תיקון|https://olaw.org.il/takanot/takanot-9093.pdf}}; {{ח:תיבה|תשפ״ג, 1256|תיקון|https://olaw.org.il/takanot/takanot-10621.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת היבוא והיצוא#סעיף 2|סעיף 2}} {{ח:חיצוני|פקודת היבוא והיצוא|לפקודת היבוא והיצוא [נוסח משולב], התשל״ט–1979}} (להלן – הפקודה), ובאישור ועדת הכלכלה של הכנסת לפי {{ח:חיצוני|חוק העונשין#סעיף 2|סעיף 21א לחוק־יסוד: הכנסת}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ח, תשפ״א, תשפ״ג}}
{{ח:ת}} בצו זה –
{{ח:ת|סוג=הגדרה}} ”המשרד“ – משרד הכלכלה והתעשייה;
{{ח:ת|סוג=הגדרה}} ”הרשות“ – מנהל אגף הפיקוח על היצוא הדו־שימושי במשרד או עובד אחר במינהל אשר אגף הפיקוח על היצוא הדו־שימושי הוא חלק ממנו, ואשר המנהל הכללי של המשרד הסמיכו לעניין זה; הודעה על הסמכה כאמור תפורסם באתר האינטרנט של המשרד;
{{ח:ת|סוג=הגדרה}} ”הרשימות“ – רשימות בתחום הכימי, הביולוגי והגרעיני, שראשי פרקים שלהן מפורטים {{ח:פנימי|תוספת 1|בתוספת הראשונה}} – חומרי מקור, {{ח:פנימי|תוספת 2|ובתוספת השניה}} – חומרים דו־שימושיים, המבוססות על הרשימות הקבועות במשטרים ואמנות בין־לאומיים בתחום האמור שישראל החליטה לפעול לפיהם, ואשר עותק שלהן מופקד לעיון הציבור בלשכות המחוזיות של המשרד ובאתר האינטרנט שלו;
{{ח:ת|סוג=הגדרה}} ”ועדת המנכ״לים“ – המנהל הכללי של המשרד, יחד עם המנהל הכללי של משרד הביטחון והמנהל הכללי של משרד החוץ;
{{ח:ת|סוג=הגדרה}} ”טובין“ – חומרים, גורמים ביולוגיים, ציוד ומערכות ציוד לרבות רכיבים וחלקים שלהם;
{{ח:ת|סוג=הגדרה}} ”טכנולוגיה“ – מידע מסוים הדרוש לפיתוח או לייצור של כל פריט הנכלל {{ח:פנימי|תוספת 1|בתוספת הראשונה}} {{ח:פנימי|תוספת 2|ובתוספת השניה}} או השימוש בו, למעט מידע שהוא נחלת הכלל ומחקר מדעי בסיסי; המידע האמור יכול שיהיה נתונים טכניים או סיוע טכני;
{{ח:ת|סוג=הגדרה}} ”ייצוא“ – לרבות העברה לשטחי האחריות האזרחית הפלסטינית כהגדרתם {{ח:חיצוני|חוק הפיקוח על יצוא ביטחוני|בחוק הפיקוח על יצוא ביטחוני, התשס״ז–2007}};
{{ח:ת|סוג=הגדרה}} ”ייצור“ – לרבות הנדסת ייצור, שילוב (אינטגרציה), הרכבה, ביקורת, ניסויים ואבטחת איכות;
{{ח:ת|סוג=הגדרה}} ”מוסד רפואי“ – כהגדרתו {{ח:חיצוני|פקודת בריאות העם#סעיף 24|בסעיף 24 לפקודת בריאות העם, 1940}};
{{ח:ת|סוג=הגדרה}} ”מוסד להשכלה גבוהה“ – מוסד מוכר כמשמעותו {{ח:חיצוני|חוק המועצה להשכלה גבוהה#סעיף 9|בסעיף 9 לחוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”מחקר מדעי בסיסי“ – עבודה ניסיונית או תאורטית שמטרתה העיקרית רכישת ידע חדש בנוגע לעקרונות היסוד של תופעות ועובדות הניתנות לצפיה, ואשר אינה מכוונת בעיקרה אל עבר מטרה או יעד מעשיים מסוימים;
{{ח:ת|סוג=הגדרה}} ”מידע שהוא נחלת הכלל“ – טכנולוגיה זמינה, בלא מגבלות על המשך הפצתה; מגבלות על זכויות יוצרים אינן מוציאות טכנולוגיה מכלל היותה נחלת הכלל;
{{ח:ת|סוג=הגדרה}} ”נתונים טכניים“ – לרבות תכניות־אב, תכניות, שרטוטים, דגמים, נוסחאות, שרטוטים הנדסיים ומפרטים, ספרי הוראות הפעלה כתובים או מתועדים על גבי מדיה מגנטית, אופטית או כל מדיה אחרת;
{{ח:ת|סוג=הגדרה}} ”סיוע טכני“ – לרבות הוראה, הכשרה, הדרכה, העברת בקיאות, ייעוץ, ולרבות העברת נתונים טכניים;
{{ח:ת|סוג=הגדרה}} ”פיתוח“ – לרבות השלבים טרם ייצור, הכוללים תכנון, חקר תכנון, וניתוחו, תפיסת תכנון, הרכבה וניסוי של אבות־טיפוס, סדרות ייצור ניסיוניות ונתוני תכנון, תהליך הפיכת נתוני התכנון למוצר, תכנון תצורה, שילוב (אינטגרציה) ושרטוטי פריסה;
{{ח:ת|סוג=הגדרה}} ”שימוש“ – לרבות הפעלה, התקנה, תחזוקה, תיקון ושיפוץ.

{{ח:סעיף|2|מטרות}}
{{ח:ת}} מטרות צו זה, כחלק ממאמצי ישראל לסייע בשמירת השלום בעולם ויציבותו ובמניעת תפוצת נשק בלתי קונבנציונלי וטרור בלתי קונבנציונלי, הן:
{{ח:תת|(1)}} איסור על ייצוא מישראל של טובין, טכנולוגיה ושירותים המיועדים לשמש בפיתוח וייצור של נשק כימי, ביולוגי או גרעיני;
{{ח:תת|(2)}} פיקוח על ייצוא מישראל של טובין, טכנולוגיה ושירותים שניתן לעשות בהם שימוש בפיתוח וייצור של נשק כימי, ביולוגי או גרעיני.

{{ח:סעיף|3|איסור ייצוא}}
{{ח:ת}} לא ייצא אדם טובין, טכנולוגיה או שירותים ביודעו כי הם נועדו לשמש בפיתוח או בייצור של נשק כימי, ביולוגי או גרעיני.

{{ח:סעיף|4|רישיון ייצוא}}
{{ח:תת|(א)}} לא ייצא אדם טובין המפורטים ברשימות, או טכנולוגיה ושירותים הקשורים לטובין כאמור, בין בתמורה ובין שלא בתמורה, אלא על פי רישיון שנתנה הרשות על פי צו זה (להלן – רישיון).
{{ח:תת|(ב)}} גוף שהוא מוסד רפואי או מוסד להשכלה גבוהה, המייצא מישראל גורם ביולוגי, לרבות טכנולוגיה הקשורה לאותו גורם ביולוגי מיוצא או חומר כימי, כדי שישמש למטרות אבחון, טיפול רפואי או וטרינרי או מחקר רפואי או וטרינרי למדינה מהמדינות המנויות {{ח:פנימי|תוספת 3|בתוספת השלישית}}, פטור מחובת רישיון כאמור בסעיף קטן (א).

{{ח:סעיף|5|בקשה למתן רישיון|תיקון: תשפ״א}}
{{ח:תת|(א)}} המבקש רישיון יגיש בקשה לרשות בטופס שהרשות הורתה עליו, והמצוי באתר האינטרנט של המשרד.
{{ח:תת|(ב)}} הרשות רשאית לדרוש כל ידיעה, מסמך או חפץ הדרושים לה לצורך בדיקת הבקשה, לרבות אלה המעידים על השימוש הסופי ועל המשתמש הסופי בטובין, בטכנולוגיה או בשירותים.
{{ח:תת|(ג)}} הרשות תשיב למבקש הרישיון בתוך 20 ימי עבודה מיום קבלת הבקשה כאמור בסעיף קטן (א) או מיום שמולאו כל הדרישות הנוספות לפי סעיף קטן (ב), לפי המאוחר.
{{ח:תת|(ד)}} בלי לגרוע משאר סמכויותיה על פי כל דין, רשאית הרשות לסרב לתת רישיון, להתנות את נתינתו בהצגת תעודות ומסמכים להנחת דעתה, וכן להתלותו ולבטלו לאחר שניתן.

{{ח:סעיף|6|מתן רישיון}}
{{ח:תת|(א)}} רישיון יכול שיינתן למבקש מסוים לגבי טובין, טכנולוגיה ושירותים מסוימים, לסוג של טובין, טכנולוגיה ושירותים או למשגור מסוים של טובין.
{{ח:תת|(ב)}} הרשות רשאית לדרוש ממבקש הרישיון כתב התחייבות או ערובה, להבטחת ביצוע הייצוא על פי הרישיון; דרשה הרשות כתב התחייבות או ערובה כאמור, יחולו הוראות {{ח:חיצוני|צו ייצוא (מתן ערובות מאת יצואנים)#סעיף 2ב|סעיף 2ב לצו ייצוא (מתן ערובות מאת יצואנים), התשי״ט–1959}}, כאילו היו שטר התחייבות או ערובה שדרשה רשות מוסמכת כאמור שם.

{{ח:סעיף|7|העברת הבקשה לעיון}}
{{ח:תת|(א)}} הרשות תעביר את בקשת הרישיון למשרד הביטחון ולמשרד החוץ עם קבלתה.
{{ח:תת|(ב)}} משרד הביטחון יודיע לרשות על עמדתו בתוך 10 ימי עבודה מקבלת הבקשה לרישיון.
{{ח:תת|(ג)}} ראה משרד החוץ, לאחר שבחן את בקשת הרישיון כי לבקשה יש השלכות מדיניות על יחסי החוץ של מדינת ישראל, יודיע לרשות על עמדתו זו, בתוך 10 ימי עבודה מקבלת הבקשה לרישיון.

{{ח:סעיף|8|החלטה בבקשה|תיקון: תשפ״א}}
{{ח:תת|(א)}} הרשות תחליט בבקשה לאחר ששקלה את עמדת משרד הביטחון, ולפי הענין – את עמדת משרד החוץ, וזאת אלא אם כן קבעה עמם הרשות קריטריונים.
{{ח:תת|(ב)}} הסכימו משרד הביטחון ומשרד החוץ למתן רישיון או לא הודיעו את עמדתם כאמור {{ח:פנימי|סעיף 7|בסעיף 7}} בתוך פרק הזמן הקבוע בו, תחליט הרשות על דעת עצמה בענין מתן הרישיון.
{{ח:תת|(ג)}} החלטת הרשות בענין פריטים הנכללים בראשי פרקים המפורטים {{ח:פנימי|תוספת 1|בתוספת הראשונה}}, תינתן לפי עמדת משרד הביטחון ותובא לידיעת משרד החוץ.
{{ח:תת|(ד)}} החליטה הרשות על מתן רישיון לענין פריטים הנכללים בראשי הפרקים המפורטים {{ח:פנימי|תוספת 2|בתוספת השניה}}, לאחר ששקלה, כאמור בסעיף קטן (א), את עמדות משרד הביטחון ומשרד החוץ, אם ניתנו, תודיע להם על כוונתה לתת רישיון למעט במקרים כאמור בסעיף קטן (ב).
{{ח:תת|(ה)}} חלקה הרשות על התנגדות משרד הביטחון לגבי פריטים הנכללים בראשי הפרקים המפורטים {{ח:פנימי|תוספת 1|בתוספת הראשונה}}, או התנגד משרד החוץ לכוונת הרשות לתת רישיון לגבי פריטים כאמור, או התנגד משרד הביטחון או משרד החוץ לכוונת הרשות שעליה הודיעה, לתת רישיון לגבי פריטים הנכללים בראשי הפרקים {{ח:פנימי|תוספת 2|שבתוספת השניה}}, יביאו הרשות, משרד הביטחון או משרד החוץ, לפי הענין, את המחלוקת להכרעת ועדת המנכ״לים, בתוך 7 ימי עבודה מקבלת עמדת משרד הביטחון או משרד החוץ או מקבלת הודעת הרשות, לפי המקרה; לא הכריעה ועדת המנכ״לים – תובא המחלוקת להכרעת ראש הממשלה.
{{ח:תת|(ו)}} ההכרעה בועדת המנכ״לים תהיה של מנכ״ל המשרד ומנכ״ל משרד הביטחון, בהסכמה, לאחר התייעצות עם מנכ״ל משרד החוץ, ואם נוגעת הבקשה לחומרים ברשימות המשמשים ברפואה או בחקלאות – בהתייעצות עם מנכ״ל משרד הבריאות או מנכ״ל משרד החקלאות ופיתוח הכפר, בהתאמה; הובאה מחלוקת כאמור, לפני ועדת המנכ״לים, תוארך התקופה הנקובה {{ח:פנימי|סעיף 5|בסעיף 5(ג)}} ב־15 ימי עבודה נוספים.

{{ח:סעיף|9|ערר}}
{{ח:ת}} מבקש הרישיון רשאי לערור על החלטת הרשות לפני ועדת המנכ״לים בתוך 14 ימים מיום שנמסרה לו החלטת הרשות.

{{ח:סעיף|10|חובת דיווח}}
{{ח:ת}} בעל רישיון ידווח לרשות בתום כל שנה, וגוף מהגופים האמורים {{ח:פנימי|סעיף 4|בסעיף 4(ב)}} ידווח לרשות אחת לשישה חודשים, על ביצוע הייצוא בפרק הזמן האמור לגבי טכנולוגיה, טובין ושירותים שצו זה חל עליהם.

{{ח:סעיף|11|סמכויות הרשות}}
{{ח:תת|(א)}} לביצועו של צו זה תיזום הרשות פעולות הדרכה, פיקוח ואכיפה לרבות ביקורות.
{{ח:תת|(ב)}} הרשות רשאית לדרוש מכל אדם שקיים לגביו חשד סביר לעבירה על צו זה, למסור לה כל ידיעה, מסמך או חפץ הנוגעים לאותה עבירה.

{{ח:סעיף|12|הפרות}}
{{ח:ת}} כל אחת מאלה ייראו כפעולה בניגוד לצו פיקוח זה, כאמור {{ח:חיצוני|פקודת היבוא והיצוא#סעיף 7|בסעיף 7(א) לפקודה}}:
{{ח:תת|(1)}} הפרת {{ח:פנימי|סעיף 3|סעיף 3}};
{{ח:תת|(2)}} ייצוא בלא רישיון;
{{ח:תת|(3)}} ייצוא בניגוד לתנאי רישיון;
{{ח:תת|(4)}} אי קיום חובת דיווח לפי {{ח:פנימי|סעיף 10|סעיף 10}}.

{{ח:סעיף|13|שמירת דינים}}
{{ח:ת}} צו זה בא להוסיף על כל דין אחר ולא לגרוע מכוחו.

{{ח:סעיף|14|תחילה}}
{{ח:ת}} תחילתו של צו זה ב־1 בחודש השלישי שלאחר פרסומו.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 1|סעיפים 1}} {{ח:פנימי|סעיף 8|ו־8(ג), (ה)}})}}}}
{{ח:קטע3||סוגים של חומרי מקור}}

{{ח:סעיף*|א||עוגן=תוספת 1 פרט א}}
{{ח:ת}} פתוגנים של צמחים.

{{ח:סעיף*|ב||עוגן=תוספת 1 פרט ב}}
{{ח:ת}} גורמים ביולוגיים, רשימת מקור.

{{ח:סעיף*|ג||עוגן=תוספת 1 פרט ג}}
{{ח:ת}} פתוגנים של בעלי חיים.

{{ח:סעיף*|ד||עוגן=תוספת 1 פרט ד}}
{{ח:ת}} ציוד וחומרים בתחום הגרעיני – רשימת מקור.

{{ח:סעיף*|ה||עוגן=תוספת 1 פרט ה}}
{{ח:ת}} רשימה מס׳ 1 של כימיקלים לפי האמנה לפירוק נשק כימי.

{{ח:קטע2|תוספת 2|תוספת שניה}}
{{ח:קטע4||{{ח:הערה|({{ח:פנימי|סעיף 1|סעיפים 1}} {{ח:פנימי|סעיף 8|ו־8(ד), (ה)}})}}}}
{{ח:קטע3||סוגים של חומרים דו־שימושיים}}

{{ח:סעיף*|א||עוגן=תוספת 2 פרט א}}
{{ח:ת}} מיתקני הייצור וציוד הייצור הכימיים הדו־שימושיים.

{{ח:סעיף*|ב||עוגן=תוספת 2 פרט ב}}
{{ח:ת}} חומרי מקור כימיים דו־שימושיים.

{{ח:סעיף*|ג||עוגן=תוספת 2 פרט ג}}
{{ח:ת}} ציוד ביולוגי דו־שימושי.

{{ח:סעיף*|ד||עוגן=תוספת 2 פרט ד}}
{{ח:ת}} ציוד, חומרים וטכנולוגיה נלווית, דו־שימושיים בעלי זיקה גרעינית.

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 4|סעיף 4(ב)}})}}}}
{{ח:קטע3||מדינות ייצוא לאבחון או מחקר רפואי או וטרינרי}}

{{ח:סעיף*}}
{{ח:ת}} אוסטריה, אוסטרליה, איטליה, איסלנד, אירלנד, ארגנטינה, ארצות הברית של אמריקה, בולגריה, בלגיה, בריטניה, גרמניה, דנמרק, הולנד, הונגריה, יוון, יפן, לוקסמבורג, נורווגיה, ניו־זילנד, סלובקיה, ספרד, פולין, פורטוגל, פינלנד, צ׳כיה, צרפת, דרום קוריאה, קנדה, קפריסין, רומניה, שבדיה, שוויץ, תורכיה.

{{ח:חתימות|י״ג בניסן התשס״ד (4 באפריל 2004)}}
* '''אהוד אולמרט'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]